《跃马泉》
宋代·曾季狸

山灵从何来，崩腾跃万马。初疑夫差军，水犀光照夜。

又疑阏于战，声撼武安马。森然毛骨竦，舌拄不能下。

对此神骖姿，可以一战霸。

作者简介：抚州临川人，字裘父，号艇斋。曾宰曾孙。师事吕本中、韩驹，又与朱熹、张栻游。举进士不第，终身隐居，人争荐之，皆不起。有《艇斋杂著》、《论语训解》、《艇斋诗话》。